Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 575

6. Vagyoni érdekeltségek Ebben az eszközcsoportban kell kimutatni azokat a kevésbé mobilizálható befektetéseket, amelyeket a hitelintézet üzletpolitikai, illetve veszteségmérséklési célból szerzett, valamint a nem forgalomképes vagyoni érdekeltségeket. A befektetéseket az Szkr. szerinti értéken kell szerepeltetni, külön kimutatva könyv szerinti bruttó értéküket és (összevontabban) értékvesztésüket. Idetartoznak a hitelintézet stratégiai, üzletpolitikai (illetve befolyásolási, irányítási, ellenõrzési) célját, a banki tevékenységet (pénzügyi vállalkozásként), a banküzem mûködtetését (járulékos vállalkozásként) tartósan szolgáló, az egyéb pénzügyi közvetítõ és a pénzügyi kiegészítõ tevékenységet végzõ intézményekben, valamint a veszteségmérséklés érdekében (hitel-tõke konverzió kapcsán) szerzett, illetve a tartósan a hitelintézet birtokában maradó (nem piacképes, tõzsdén és OTC-n nem forgalmazott), vállalkozásokban lévõ részvények, részesedések, vagyoni érdekeltségek, amelyek nem szerepelnek a befektetési célú részvények között. A cégnyilvántartásba még nem bejegyzett vállalkozásokba történt befektetések (befizetett pénzbeli vagy nem pénzbeli alapítói hozzájárulások) összegét is figyelembe kell venni, függetlenül attól, hogy a fõkönyvben hol tartják nyilván. Itt kell minden — a hitelintézet üzletszerû mûködését kiegészítõ tevékenységet végzõ — saját járulékos vállalkozásokba történt befektetést kimutatni. Az Egyéb részesedések, üzletrészek sorokban az olyan befektetéseket, vagyoni érdekeltségeket kell szerepeltetni, amelyek nem részvények. A 61.1—61.2 sorban az összes belföldi — Hpt. szerint meghatározott — hitelintézeti befektetés bekerülési értékét és a befektetés értékvesztését kell feltüntetni. A 62.11—62.22 és a 62.331—62.342 sorokban az egyéb pénzügyi közvetítõkkel és a pénzügyi kiegészítõ tevékenységet végzõkkel kapcsolatos összes vagyoni érdekeltség közül a pénzügyi vállalkozásokba és a befektetési vállalkozásokba történt befektetéseket kell kimutatni.19 A 62.31—62.32 és 62.351—62.352 sorokban kell jelenteni a D), illetve E) szektorokba sorolt egyéb intézményekbe történt összes befektetést. A 62.4—62.5 sorokban a biztosító részvénytársaságokban és a nyugdíjpénztárakban szerzett összes részesedés értékét kell feltüntetni. A 62.6 sorban kell feltüntetni az egyéb pénzügyi közvetítõkben és pénzügyi kiegészítõ tevékenységet végzõkben, valamint biztosítókban, nyugdíjpénztárakban lévõ részesedés után elszámolt értékvesztést. 63.11—63.12 sor: itt kell a — hitelintézetek üzletszerû mûködését kiegészítõ tevékenységet végzõ — saját járulékos vállalkozásokba történt minden befektetést kimutatni. A 63.21—63.22 sorokban a nem pénzügyi vállalatokban lévõ valamennyi olyan befektetést kell feltüntetni, amely nem veszteségmérséklés során került a hitelintézet tulajdonába. 19 A pénzügyi vállalkozások és a befektetési vállalkozások aktuális listájáról a Felügyelet ad tájékoztatást, illetve felhasználható az MNB honlapján található — havonta felújított — lista is. 2002/17/II. szám A 63.3 sorban csak a nem pénzügyi vállalatok hitel-tõke konverzióból származó részvényeinek és egyéb üzletrészeinek állományát kell kimutatni. Az egyéb szektorok hiteltõke konverzióból származó részvényeit, üzletrészeit a megfelelõ vagyoni részesedés sorokban kell jelenteni. 63.4 sorban a — 63.11—63.3 sorokban jelentett — nem pénzügyi vállalatokban lévõ részesedések, üzletrészek értékvesztését kell kimutatni. A 64.1 Külföldi részvények sorban kell a nem-rezidens hitelintézetekkel, pénzügyi, befektetési, valamint járulékos vállalkozásokkal és biztosítókkal kapcsolatos összes külföldi befektetést jelenteni (függetlenül a szerzés módjától), s ezek összegét az 1.C Tájékoztató adatoknál a Külföldi befektetésekbõl kiemelt részesedések között az (1.C.81.3—81.5 sorban) külön ki kell mutatni. Itt kell továbbá szerepeltetni az egyéb nem-rezidensekkel kapcsolatos összes külföldi befektetést is, a 64.2 sorban jelentendõ veszteségmérséklõ befektetések kivételével. A 64.2 Hitel-tõke konverzióból származó külföldi részvények, részesedések, egyéb üzletrészek sorban kell jelenteni azokat a veszteségmérséklésként, hitel-tõke konverzióval szerzett külföldi vagyoni érdekeltségeket, amelyek nem hitelintézetekkel, pénzügyi, befektetési vagy járulékos vállalkozásokkal, illetve biztosítókkal kapcsolatosak. A 64.3 sorban kell feltüntetni a — 64.1—64.2 sorokban jelentett — külföldi részvények, részesedések értékvesztését.

Source: https://magyarkozlony.hu/hivatalos-lapok/519666164a46c1e7852355d0fcc6569015d62fcb/dokumentumok/d8674e2a1e77b3334e86bda8e73b34f287980026/letoltes